31
· a SZÉTOSZTOTT  tálentomokról

· Máté 25,14-30.

I. A jelképes történet

1. Milyen körülmények között mondja el Jézus ezt a példázatát, ami egyúttal az üzenetének tartalmát és célját is meghatározza?

2. Milyen jelképes személyeket mutatott be Jézus ebben a példázatában, és kiket jelképeznek ezek a szereplők?

3. Hogyan határozhatjuk meg a példázatbeli tálentum fogalmát, mi minden tartozik bele ebbe a meghatározásba?

4. Lényeges-e az, hogy ki hány tálentumot kapott Istentől, illetve lehetséges-e az, hogy később a meglévőkön kívül még újabb tálentumot is kapjunk?

5. Felment-e Krisztus szolgálata alól azt, aki csak egy tálentumot kapott?

II. Tálentomok a gyakorlati életben

1. Hogyan és milyen módon tudjuk a legjobban hasznosítani értelmi képességeinket Isten szolgálatában?

2. Mit vár el Isten tőlünk a beszélőképességünk ajándékának felhasználásával kapcsolatban, hogyan használhatjuk ezt a legjobban?

3. A befolyás adományával kapcsolatos felelősség csak a vezető emberekre vonatkozik, vagy minden ember gyakorol valamilyen befolyást a környezetére?

4. Hogyan ítéli meg Isten azt, hogy az időt, mint adományt, ki hogyan használta fel?

5. Van-e jelentősége és következménye annak, hogy az egészségünkre, mint Isten ajándékára hogyan vigyázunk?

6. Mit jelent Jézusnak az a kijelentése, amit a szolgák elszámoltatásának végén mond: „kevesen voltál hű, sokra bízlak ezután”?

